section_heading: Rimska Kartaga
paragraph_text: Preostali stanovnici Kartage su se naselili na brdu Byrsa, a obližnji grad Utika je postao središte područja iz kojega su upravljali Rimljani. Nakon što je rimski Senat ukinuo kratkotrajnu koloniju Iunonia koju je na mjestu Kartage osnovao Gaj Sempronije Grakho 122. pr. Kr., Julije Cezar je na istom mjestu dao podići rimski grad Kartagu. Do 1. stoljeća on je porastao do drugog mjesta po važnosti i broju stanovnika u zapadnom dijelu Rimskog Carstva. Bio je rimska prijastolnica u Africi i tzv. "žitnica carstva".